CELEX: 32018D0601
Language: et
Date: 2018-04-16 00:00:00
Title: Nõukogu otsus (EL) 2018/601, 16. aprill 2018, Euroopa Liidu ja Uus-Meremaa vahelise tollikoostöö ja vastastikuse haldusabi lepingu sõlmimise kohta

20.4.2018   
            
            
               ET
            
            
               Euroopa Liidu Teataja
            
            
               L 101/5
            
         NÕUKOGU OTSUS (EL) 2018/601,
   16. aprill 2018,
   Euroopa Liidu ja Uus-Meremaa vahelise tollikoostöö ja vastastikuse haldusabi lepingu sõlmimise kohta
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 207 koostoimes artikli 218 lõike 6 punktiga a,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut (1)
   
   ning arvestades järgmist:
   
               (1)
            
            
               22. juulil 2013 volitas nõukogu komisjoni alustama läbirääkimisi Uus-Meremaaga, et sõlmida Euroopa Liidu ja Uus-Meremaa vaheline tollikoostöö ja vastastikuse haldusabi leping („leping“). Läbirääkimised lõppesid edukalt lepingu parafeerimisega 23. septembril 2015. Kooskõlas nõukogu otsusega (EL) 2018/600 (2) kirjutati lepingule 3. juulil 2017. aastal alla.
            
         
               (2)
            
            
               Lepingu eesmärk on luua õiguslik alus koostööraamistikule, mille eesmärk on muuta tarneahel turvalisemaks ning hõlbustada seaduslikku kaubandust, samuti võimaldada teabevahetust, et tagada tollialaste õigusaktide nõuetekohane kohaldamine ning nende rikkumise ärahoidmine, uurimine ja tõkestamine.
            
         
               (3)
            
            
               Leping tuleks heaks kiita,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu ja Uus-Meremaa vaheline tollikoostöö ja vastastikuse haldusabi leping kiidetakse liidu nimel heaks.
   Lepingu tekst on lisatud käesolevale otsusele.
   Artikkel 2
   Nõukogu eesistuja esitab liidu nimel lepingu artikli 21 lõikes 1 ette nähtud teate (3).
   Artikkel 3
   Käesolev otsus jõustub selle vastuvõtmise kuupäeval.
   
      Luxembourg, 16. aprill 2018
      
         
            Nõukogu nimel
         
         
            eesistuja
         
         R. PORODZANOV
      
   
   
      (1)  13. märtsi 2018. aasta nõusolek (Euroopa Liidu Teatajas seni avaldamata).
   
      (2)  Nõukogu 10. oktoobri 2016. aasta otsus (EL) 2018/600 Euroopa Liidu ja Uus-Meremaa vahelisele tollikoostöö ja vastastikuse haldusabi lepingule Euroopa Liidu nimel allakirjutamise kohta (vt käesoleva Euroopa Liidu Teataja lk 3).
   
      (3)  Nõukogu peasekretariaat avaldab lepingu jõustumise kuupäeva Euroopa Liidu Teatajas.